Жазушы тілінің сөздігі

Жазушы тілінің сөздігі — аса көрнекті бір жазушының бүкіл шығармасындағы сөздердің бәрін қамтып, оның шығармаларынан мысалдар келтіру арқылы қолданған сөздерінің мағыналарын, сөз қолдану шеберлігі мен ерекшелігін толық талдап беретін сөздік. Мұндай сөздік жазушының сөз байлығын, сөз қолдану шеберлігін анықтаумен бірге, автор өмір сүрген дәуірдегі әдеби тіл жайы туралы мәлімет береді. Қазақ тіл білімінде жазушы тілінің сөздігінің алғашқы үлгісі ретінде 1968 ж. шыққан "Абай тілі сөздігін" атауға болады. Жазушы тілінің сөздігін жасауда лингвистикалық статистиканың атқарар кызметі мол. Мысалы, жиілік сөздіктің статистикалық мәліметтеріне қарағанда Абай шығармаларында 6017 сөз қолданылған.Тіл білімі терминдерінің түсіндірме сөздігі — Алматы. «Сөздік-Словарь», 2005 жыл. ISBN 9965-409-88-9

Дереккөздер

Санат:Лингвистика